Johan Arnt Jensen

Johan Arnt Jensen (født 1. august 1870 på Asmaløy, død 15. august 1962) var en norsk politiker (Høyre) som var ordfører i Hvaler kommune.

Jensen satt som ordfører i Hvaler i periodene 1931-1934, 1934-1937, 1937-1940 og fra 1945. Før dette satt Jensen som varaordfører i perioden 1928 til 1931. Under den tyske okkupasjonen gikk han av som ordfører.

I stortingsperiodene 1937 til 1945 satt Jensen som 2. vararepresentant på Stortinget for valgkretsen Østfold.  

Jensen hadde styrmannseksamen fra 1892 og arbeidet i perioden 1886 til 1920 som sjømann, styrmann og skipsfører. Han var også småbruker og kommunerevisor i Hvaler.

Referanser 

Ordførere i Hvaler
Høyre-ordførere i Østfold